
Anexa nr. 3
la Programul strategic al politicii agricole pentru perioada 2026-2030
NORME PRIVIND CONDIȚIONALITATEA 
SMR: Cerință legală în materie de gestionare
GAEC: Standard privind bunele condiții agricole și de mediu ale terenurilor
	Aspect principal
	Cerințe și standarde
	Se va verifica

	Temeiul legal

	Clima și mediul

	Schimbările climatice
(atenuarea lor
și adaptarea la acestea)
	GAEC 1 Menținerea pășunilor permanente pe baza unui raport proporțional între pășunile permanente şi suprafața agricolă la nivel național în comparație cu anul de referință 2018. Reducerea maximă este de 10% în comparație cu anul de referință.
	Standardul de bază pentru fermier este:
- să nu transforme pășunile permanente în teren arabil sau alte folosințe fără respectarea regulilor naționale;
- să nu desțelenească și să nu supra însămânțeze pășunile permanente în mod neautorizat;
- să păstreze pășunile permanente într-o stare bună (fără a le abandona, fără a le degrada)
	-Existenţa actului prin care se aprobă schimbarea categoriei de folosinţă a terenurilor pășunilor și fânețe conform Codului Funciar nr. 22/2024;
-Respectarea prevederilor privind interzicerea desțelenirii păşunilor naturale conform subpct. 25.10) al Regulamentului cu privire la utilizarea terenurilor pentru pășuni, fânețe și cosit, aprobat prin Hotărârea Guvernului nr. 235/2026;
-Menținerea raportului ştiinţific argumentat în cadrul zonei între terenurile arabile, pentru păşunat, păduri şi ape pentru a păstra echilibrul natural în ecosisteme, și delimitarea terenurilor pentru păşunat, luînd în considerare încărcarea lor cu animale, potenţialul de producţie şi cerinţele de protecţie a solului şi vegetaţiei conform art.10 a Legii nr. 1515/1993.
	Art. 32 al Codului Funciar nr. 22/2024
Art.10 lit. f) din Legea nr. 1515/1993 privind protecția mediului înconjurător 
Hotărârea Guvernului nr. 235/2026 pentru aprobarea Regulamentului cu privire la utilizarea terenurilor pentru pășuni, fânețe și cosit  

	
	GAEC 2 Protejarea zonelor umede şi a turbăriilor
	Standardul de bază pentru fermier, este:
- să nu degradeze zonele umede și turbăriile aflate pe terenurile sale (de ex. prin drenaj nou, desecare, lucrări care duc la pierderea caracterului de zonă umedă sau turbă);
- să mențină practicile agricole astfel încât să nu deterioreze aceste soluri bogate în carbon (lucrări ale solului, îmbunătățiri funciare etc.), conform regulilor naționale;
- orice intervenție majoră (noi lucrări de drenaj, transformarea folosinței) se poate face doar cu respectarea legislației de mediu și a condițiilor specifice stabilite la nivel național.
	-Respectarea restricțiilor prevăzute în planul de management şi în regulamentul ariei în ceea ce priveşte utilizarea suprafeţelor de teren cu destinaţie agricolă şi regimul activităţilor agricole în cazul zonelor umede desemnate arii naturale protejate, inclusiv zonele umede de importanţă internaţională;
-Deţinerea actelor de reglementare: acordul de mediu/avizul de mediu, după caz, pentru proiecte sau planuri; autorizaţie de mediu pentru activităţi care pot afecta aria naturală protejată (captări de apă, introducerea de poluanţi,  introducerea de specii alohtone); 
-Respectarea măsurilor minime de conservare stabilite de administratorii ariilor naturale protejate, în cazul zonelor umede desemnate arii naturale protejate pentru care planurile de management nu sunt încă elaborate/aprobate;
-Respectarea prevederilor  art 535 alin.(3) al Legii apelor nr.272/2011;
-Interzicerea drenării, utilizării și convertirii zonelor umede.
	Art. 535 alin. (3)  din Legea apelor nr. 272/2011 
Art. 821 alin. (2) din Legea  nr. 1538/1998 privind fondul ariilor naturale protejate de stat 
Hotărârea Guvernului nr. 665/2007 pentru aprobarea Regulamentului-cadru al zonelor umede de importanţă internaţională



	
	GAEC 3 - Interdicția de a incendia miriștile, cu excepția cazurilor justificate din motive fitosanitare
	Standardul de bază pentru fermier este:
- să nu ardă miriștile, resturile vegetale rămase după recoltare și vegetația uscată de pe terenurile arabile;
- să gestioneze resturile vegetale prin alte practici (încorporare în sol, tocarea și lăsarea la suprafață etc.), astfel încât să contribuie la menținerea materiei organice și a structurii solului.
	-Existenta unor indicii privind arderea miriștilor, a vegetației uscate şi a resturilor vegetale existente pe terenurile arabile.


	Art. 62 din Legea nr. 1515/1993 privind protecția mediului înconjurător
Subpct. 23.5 din Reglementarea tehnică „Măsurile de protecție a solului în cadrul practicilor agricole”, aprobată prin Hotărârea Guvernului nr. 265/2025

	Apă
	SMR 1-  Cerințe obligatorii
privind controlul surselor difuze de poluare cu fosfați
	Standardul de bază pentru fermier este:
- să protejeze calitatea și cantitatea resurselor de apă, evitând poluarea și degradarea corpurilor de apă de suprafață și subterane prin practicile agricole (deversări, depozitări necontrolate, gestionarea necorespunzătoare a produselor fertilizante, pesticidelor și a altor substanțe periculoase) și respectând restricțiile stabilite în planurile de management ale bazinelor hidrografice.
	-Existența autorizației de mediu pentru folosința specială a apei, pentru activitățile descrise în art.23, alin. (2), al Legii apelor nr. 272/2011 
-Controlul surselor difuze de poluare cu fosfați în zonele identificate în care există risc de poluare, conform art.19, alin. (2), lit. c) al Legii apelor nr. 272/2011.


	Art. 23, alin. (2), art.19, alin. (2), lit. c) din Legea apelor nr. 272/2011 



	
	SMR 2- Cerințe privind protecția apelor împotriva poluării cu nitrați proveniți din surse agricole 

	Standardul de bază pentru fermier este:
- să protejeze apele împotriva poluării cu nitrați din agricultură, respectând limitele la aplicarea produselor fertilizante cu azot, perioadele de interdicție, condițiile de stocare a gunoiului de grajd și celelalte reguli stabilite pentru zonele vulnerabile la nitrați.
	-Respectarea normelor privind depozitarea gunoiului de grajd şi a efluenților din exploatațiile agro-zootehnice, conf. pct 9 din Codul de bune practici agricole pentru protecția apelor împotriva poluării cu nitrați din surse agricole, aprobat prin Ordinul ministrului agriculturii dezvoltării regionale și mediului nr. 160/2020;
-Respectarea perioadelor de interdicţie pentru aplicarea produselor fertilizante organice şi chimice pe terenul agricol, în funcţie de zona , pct. 5 din Codul de bune practici agricole pentru protecția apelor împotriva poluării cu nitrați din surse agricole, aprobat prin Ordinul ministrului agriculturii dezvoltării regionale și mediului nr. 160/2020;
-Respectarea normelor privind aplicarea îngrăşămintelor pe terenul agricol, pct 10 din  Codul de bune practici agricole pentru protecția apelor împotriva poluării cu nitrați din surse agricole, aprobat prin Ordinul ministrului agriculturii dezvoltării regionale și mediului nr. 160/2020 ;
-Respectarea obligațiilor privind aplicarea produselor fertilizante pe terenurile adiacente cursurilor de apă şi în vecinătatea captărilor de apă potabilă, pct.8 din Codul de bune practici agricole pentru protecția apelor împotriva poluării cu nitrați din surse agricole, aprobat prin Ordinul ministrului agriculturii dezvoltării regionale și mediului nr. 160/2020;
-Existența registrului de evidență a produselor fertilizante pentru utilizatorii profesioniști de produse fertilizante, conform art.42, alin.(2) al Legii nr.21/2025 privind punerea la dispoziție pe piață a produselor fertilizante.
	Art. 43, art. 52, art. 53 din 
Legea apelor nr. 272/2011

Pct. 15 subpct. 8) din Regulamentul privind prevenirea poluării apelor din activități agricole, aprobat prin Hotărârea Guvernului nr. 836/2013

Codul de bune practici agricole pentru protecția apelor împotriva poluării cu nitrați din surse agricole, aprobat prin Ordinul ministrului agriculturii și industriei alimentare nr. 160/2020.

Art. 42 alin. (2) din Legea nr. 21/2025  privind punerea la dispoziție pe piață a produselor fertilizante 

Anexa nr. 3 la Regulamentul privind modul de completare a Cărții istoriei câmpurilor, aprobat prin Ordinul ministrului agriculturii și industriei alimentare nr. 169/2025


	
	GAEC 4- Crearea de zone-tampon de-a lungul cursurilor de apă
	Standardul de bază pentru fermier, este:
- să păstreze fâșii tampon (zone de protecție) de‑a lungul cursurilor de apă, unde nu aplică îngrășăminte sau produse de protecție a plantelor și nu efectuează lucrări de sol care ar favoriza scurgerea directă în apă;
- să mențină aceste fâșii într-o stare care reduce scurgerile de nutrienți, pesticide și sedimente în apele de suprafață (de regulă, cu vegetație permanentă, nearăte/necultivate).

	-Înființarea fâșiilor riverane de protecție a apelor pe terenurile agricole adiacente zonelor de protecție a cursurilor de apă stabilite prin Legea apelor nr.272/2011;
-Menținerea fâșiilor riverane de protecție a apelor existente, în care este interzisă aplicarea fertilizanților şi a produselor de protecție a plantelor. 

	
Art. 50, 52, 53, 531,532, 533 
din Legea apelor nr. 272/2011


	Solul
(protecție și calitate)
	GAEC 5- Gestionarea lucrărilor solului, reducerea riscului de degradare şi eroziune a solului, inclusiv luarea în considerare a unghiului pante
	Standardul de bază pentru fermier este:
- să aplice practici de gestionare a terenului care reduc riscul de eroziune (de exemplu: lucrări ale solului în curbe de nivel, menținerea unei acoperiri vegetale minime, benzi înierbate pe pante, evitarea lucrărilor pe pante foarte abrupte în perioade sensibile);

- să nu lase solul expus pe perioade lungi pe terenurile cu risc de eroziune și să respecte regulile naționale specifice zonelor cu risc (pante, soluri vulnerabile).
	-Respectarea măsurilor teritorial-organizatorice, agroameliorative, silvoameliorative și hidroameliorative din Reglementarea tehnică „Măsurile de protecție a solului în cadrul practicilor agricole, aprobate Hotărârea Guvernului nr. 265/2025.
	Subpct. 5.2), subpct. 5.3), pct.13, pct.15, pct.16 din Reglementarea tehnică „Măsurile de protecție a solului în cadrul
practicilor agricole”, aprobată prin Hotărârea Guvernului nr. 265/2025

	
	GAEC 6- Acoperirea minimă a solului pentru a evita solul descoperit în perioadele cele mai sensibile
	Standardul de bază pentru fermier este:
- să asigure o acoperire minimă a solului în perioadele și pe terenurile cu risc crescut de degradare (de ex. prin culturi de acoperire, resturi vegetale, ierburi);
- să nu lase terenul complet descoperit în perioade critice, conform regulilor naționale (zone, intervale de timp, tipuri de culturi) stabilite pentru a preveni degradarea și pierderea solului.

	-Acoperirea suprafeței terenurilor irigate prin aspersiune cu resturi vegetale, gunoi de grajd, rumeguș şi alte materiale organice de origine naturală inofensive pentru sol şi mediu;
-Utilizarea culturilor succesive și menținerea solului acoperit o perioadă cât mai îndelungată;
-Păstrarea miriștii până la semănatul culturii următoare şi practicarea sistemului fără lucrare sau semănat direct, în special, în cazul culturilor de primăvară.

	Subpct. 7.8), subpct. 7.10), subpct. 26.5) din  Reglementarea tehnică „Măsurile de protecție a solului în cadrul
practicilor agricole”,  aprobată prin Hotărârea Guvernului nr. 265/2025 
 


	
	GAEC 7- Rotaţia culturilor pe terenuri arabile, cu excepţia culturilor care cresc sub apă. 
	Standardul de bază pentru fermier este:
- să aplice rotația culturilor pe terenurile arabile, conform regulilor stabilite la nivel național (de ex. alternarea culturilor, includerea periodică a leguminoaselor sau a altor culturi amelioratoare);
- să evite monocultura continuă pe aceeași parcelă, astfel încât să mențină fertilitatea solului, să reducă presiunea de boli/dăunători și riscul de degradare a solului.
	-Rotația culturilor şi asolamentelor (minimum trei culturi), conform subpct. 6.1), subpct. 6.2), subpct. 7.2), sbpct. 25.3 din Reglementarii tehnice „Măsurile de protecție a solului în cadrul
practicilor agricole”, aprobat prin Hotărârea Guvernului nr. 265/2025.


	Art. 35, lit. a) din Legea 1515/1993 privind protecția mediului înconjurător 
Subpct. 6.1), subpct. 6.2), subpct. 7.2), sbpct. 25.3 din Reglementarea tehnică „Măsurile de protecție a solului în cadrul
practicilor agricole”, aprobat prin Hotărârea Guvernului nr. 265/2025



	Biodiversitate și peisaj
(protecție și calitate)
	SMR 3 -  Cerințe privind conservarea păsărilor sălbatice 
	Standardul de bază pentru fermier este:
-să contribuie la conservarea păsărilor sălbatice și a habitatelor acestora, în special în zonele desemnate ca arii naturale protejate, evitând distrugerea sau deteriorarea habitatelor importante pentru păsări și orice perturbare semnificativă a speciilor, în special în perioada de cuibărit și creștere a puilor.
	-Respectarea planului de management și regulamentul ariei naturale  protejate  în ceea ce privește utilizarea suprafețelor de teren cu destinație agricolă și regimul activităților agricole; 
-Respectarea procedurii evaluării impactului asupra mediului/ evaluării strategice de mediu/evaluării adecvate pentru proiecte sau planuri, precum şi procedurii de autorizare pentru activități care pot afecta în mod semnificativ ariile naturale protejate, în conformitate cu legislația din domeniu.

	Art. 7, alin. (2), Anexa nr. 4
din  Legea nr. 94/2007 cu privire la rețeaua ecologică
Art. 7, art. 11 a), b), c), d), e), h), i), art. 16 , Anexa 4¹ din Legea regnului animal, nr. 439/1995 

	
	SMR4-Cerințe privind conservarea habitatelor naturale şi a speciilor de floră şi faună sălbatică 
	Standardul de bază pentru fermier este:
- să nu deterioreze habitatele naturale și speciile de interes comunitar din ariile speciale de conservare și alte zone protejate relevante, respectând măsurile de conservare și regulile de utilizare stabilite pentru aceste teritorii și evitând orice deteriorare semnificativă a habitatelor sau perturbare a speciilor prezente.

	-Respectarea planului de management şi regulamentului ariei naturale protejate în ceea ce priveşte utilizarea suprafeţelor de teren cu destinaţie agricolă şi regimul activităţilor agricole; 
-Respectarea procedurii evaluării impactului asupra mediului/evaluării strategice de mediu/evaluării adecvate pentru proiecte sau planuri, precum şi procedurii de autorizare pentru activităţi care pot afecta în mod semnificativ aria naturală protejată, în conformitate cu legislaţia în domeniu.
	Art. 124  art. 126  din Legea nr. 94/2007 cu privire la rețeaua ecologică

Legea nr. 86/2014 privind evaluarea impactului
asupra mediului

	 
	GAEC 8
	- Menținerea elementelor de peisaj



	—
	Interzicerea tăierii gardurilor vii și a arborilor în perioada de reproducere și creștere a păsărilor



	—
	Opțional, măsuri pentru evitarea speciilor de plante invazive



	Standardul de bază pentru fermier este:
- să păstreze suprafețele neproductive și elementele de peisaj (garduri vii, arbori izolați, perdele forestiere, tufe, margini de câmp etc.) și să nu le elimine sau distrugă fără respectarea regulilor naționale;
- să nu taie gardurile vii și arborii în perioada de cuibărit și creștere a puilor la păsări, conform intervalelor calendaristice stabilite la nivel național.
	-Menținerea elementelor de peisaj (garduri vii individuale, fâșii forestiere, terase, movile, tufe, arbori izolați) existente pe terenul agricol;
-Respectarea prevederilor art. 40, al Legii nr. 1515/1993 privind protecția mediului înconjurător referitor tăierea arborilor, a altor tipuri de vegetație din fondul forestier și din afara fondului forestier fără autorizație.
	 
Art. 2 lit. e), art.10 lit. e), f), h, art. 40 din  Legea nr. 1515/1993 privind protecția mediului înconjurător



	 
	GAEC 9 Interzicerea conversiei sau aratului pășunilor permanente desemnate drept pășunii permanente sensibile din punct de vedere ecologic 
	Standardul de bază pentru fermier este:
- să nu convertească și să nu are pășunile permanente desemnate pășunii permanente sensibile din punct de vedere ecologic, este interzisă transformarea pășunilor  în alte folosințe (teren arabil, culturi perene etc.) sau desțelenirea lor prin arat.

	- Respectarea prevederilor Codului Funciar nr. 22/2024 privind regimul juridic a fondului funciar, și anume privind pășuni și fânețe.






	Art. 313, 32, 56 din Codul Funciar nr. 22/2024




	Sănătate publică și sănătatea plantelor

	Siguranța alimentară
	SMR 5- Cerințe generale de stabilire a procedurilor în domeniul siguranței produselor alimentare 
	Standardul de bază pentru fermier este:
- să asigure siguranța produselor agro‑alimentare pe care le produce și/sau comercializează, prin respectarea regulilor privind siguranța alimentelor și trasabilitatea – adică să pună pe piață doar produse sigure pentru consum, să poată identifica de unde provin și cui au fost livrate produsele (sistem de trasabilitate) și să colaboreze cu autoritățile în caz de risc pentru siguranța alimentară.

	-Respectarea cerințelor generale privind siguranța alimentelor;
-Respectarea cerințelor față de siguranța hranei pentru animale;
-Respectarea/asigura trasabilității produselor alimentare, a hranei pentru animale, a animalelor de la care se obțin produse alimentare şi a oricărei alte substanțe destinate sau prevăzute a fi încorporată într-un produs alimentar sau în hrana pentru animale, în toate etapele producției, prelucrării şi distribuție.

	Art. 7, 8, 9, 10, 11 din Legea nr. 306/2018 privind siguranța alimentelor



	 
	SMR 6-Cerințe privind interzicerea utilizării anumitor substanţe cu efect hormonal sau tireostatic şi a substanţelor β-agoniste în creşterea animalelor 
	Standardul de bază pentru fermier este:
- să nu utilizeze, să nu administreze și să nu dețină animale pentru producție alimentară tratate cu anumite substanțe cu efect hormonal sau tireostatic și cu substanțe β‑agoniste, în afara cazurilor strict permise de legislația sanitar‑veterinară (tratament terapeutic sau zootehnic autorizat), și să respecte perioadele de așteptare și controalele oficiale.

	-Administrarea în scopuri terapeutice sau zootehnice a testosteronului, progesteronului şi a derivaților acestora, precum şi a substanțelor β-agoniste se efectuează numai la animale identificate şi numai de către medicul veterinar sau sub responsabilitatea directă a acestuia, care va consemna tratamentul efectuat, inclusiv perioada de așteptare, în registrul de consultații și tratamente;
-Deținerea de către crescătorii / proprietarii/ deținătorii de animale a substanțelor cu efect hormonal sau tireostatic şi a substanțelor β-agoniste;
-Respectarea perioadei de aşteptare specificată în datele înscrise de medicul veterinar care a efectuat tratamentul terapeutic cu substanţe hormonale, tireostatice sau β-agoniste;
-Respectarea regimului de tratament terapeutic cu substanţele hormonale, tireostatice şi β-agoniste al animalelor de interes economic şi al animalelor de reproducţie la sfârşitul vieţii reproductive.
	Pct. 6 din Norma sanitar veterinare privind interzicerea utilizării anumitor substanţe cu efect hormonal sau tireostatic şi a substanţelor β-agoniste în creşterea animalelor, aprobată prin  Hotărârea Guvernului nr. 942/2010

	Produse de protecție a plantelor
	SMR 7 - Cerințe privind introducerea pe piață a produselor fitosanitare 
	Standardul de bază pentru fermier este:
- să utilizeze doar produse fitosanitare autorizate, conform etichetei și instrucțiunilor de utilizare, să respecte condițiile și restricțiile de aplicare (doze, culturi, zone‑tampon, perioade de pauză, protecția apelor, albinelor și a altor organisme nevizate) și să țină evidența tratamentelor efectuate.
	-Deținerea Registrului de evidență a utilizării produselor de uz fitosanitar;
-Deținerea documentelor de evidentă contabilă a produselor de protecție a plantelor depozitate şi utilizate în exploatație.

	Art. 34, art. 46 din Legea nr. 403/2023 privind introducerea pe piață a produselor fitosanitare și pentru modificarea unor acte normative 



	 
	SMR 8 - Cerințe privind utilizarea durabilă a pesticidelor, restricțiile referitoare la utilizarea pesticidelor în ariile protejate, cerințe privind manipularea și depozitarea pesticidelor 
	Standardul de bază pentru fermier este:
- să utilizeze pesticidele în mod durabil, aplicând principiile combaterii integrate a dăunătorilor, reducând dependența de pesticide chimice și riscurile pentru sănătatea umană și mediu, respectând cerințele privind instruirea, echipamentele de aplicare, zonele‑tampon, depozitarea și manipularea în siguranță a produselor. 

	-Deținerea Registrului de evidență a utilizării produselor de uz fitosanitar;
-Deținerea certificatului de formare profesională dobândit prin instruire privind utilizarea produselor de uz fitosanitar în scop profesional;
-Deținerea certificatului de inspecție  mijloacelor tehnice utilizate la aplicarea produselor fitosanitare în scop profesional, pct.22, 23 și 27 din Cerințele privind utilizarea durabilă a produselor de uz fitosanitar, aprobate prin Hotărârea Guvernului nr. 42/2020;
-Colectarea sau eliminarea deșeurilor de produse fitosanitare și a ambalajelor acestora, în conformitate cu cadrul normativ privind deșeurile.

	Art. 34 din Legea nr. 403/2023 privind introducerea pe piață a produselor  fitosanitare și pentru modificarea unor acte normative 

Pct. 16, pct. 22-28, pct. 40-42, pct. 43 din Cerințele privind utilizarea durabilă a produselor fitosanitare, aprobate prin Hotărârea Guvernului nr. 42/2020 

	Bunăstarea animalelor

	Bunăstarea animalelor
	SMR 9 – cerințe de stabilire a normelor minime privind protecția vițeilor 
	Standardul de bază pentru fermier este:
- să asigure bunăstarea vițeilor, respectând normele minime privind adăpostirea, spațiul disponibil, hrănirea, adăparea, igiena și îngrijirea, inclusiv obligația de a nu ține vițeii în boxe individuale peste vârsta permisă și de a le permite mișcarea și contactul social adecvat.
	A. Autorizația sanitar-veterinară
B. Respectarea standardelor minime pentru protecţia viţeilor:
- Respectarea interdicției privind ținerea vițeilor în boxe individuale după vârsta de 8 săptămâni, cu excepția cazului în care un medic veterinar certifică faptul că sănătatea sau comportamentul vițelului necesită ca acesta să fie izolat pentru a fi supus tratamentului;
- Respectarea cerinţelor privind dimensiunea şi construcţia boxelor individuale;
C. Respectarea spaţiului liber alocat şi disponibil pentru fiecare viţel, cu excepția exploatațiilor cu mai puţin de 6 viţei sau viţeilor ţinuţi alături de mame în vederea alăptării.

	Pct. 4, pct. 10-24 din Norma sanitar-veterinară privind stabilirea cerințelor minime pentru protecția vițeilor în scopul creșterii și îngrășării, aprobat prin Hotărârea Guvernului nr. 1325/2008.



	
	SMR 10 – cerințe de stabilire a normelor minime de protecție a porcilor 
	Standardul de bază pentru fermier este:
- să asigure bunăstarea porcilor, respectând normele minime privind adăpostirea (spațiu, pardoseală, iluminare, ventilație), îngrijirea, hrănirea și adăparea acestora, inclusiv restricțiile privind practicile dureroase (de ex. tăierea cozii, reducerea colților) și condițiile speciale pentru scroafe, vieri și porcii tineri.
	- Autorizația sanitar-veterinară;
-Minimumul suprafeţei libere de pardoseală disponibilă pentru fiecare purcel înţărcat sau purcel în creştere, ţinut în grup, cu excepţia scrofiţelor după montă şi a scroafelor;
-Suprafaţa liberă totală de pardoseală disponibilă pentru fiecare scrofiţă după montă, precum şi pentru fiecare scroafă, atunci când scrofiţele şi/sau scroafele sunt ţinute în grup de cel puţin 1,64 m2, respective 2,25 m2; mărirea suprafeţei libere de suprafață cu 10% dacă animalele sunt ţinute în grupuri mai mici de 6 indivizi şi reducerea acesteia cu 10% dacă animalele sunt ţinute în grupuri de 40 sau mai mari;
-Respectarea cerințelor privind suprafața pardoselii pentru scrofițe după montă şi scroafe gestante; 
-Respectarea lățimii maxime a fantelor şi a lăţimii minime a barei de grătar, atunci când sunt utilizate pardoseli din grătare de beton pentru porcii ţinuţi în grup
-Respectarea cerinţelor privind ţinerea în grupuri a scroafelor şi scrofiţelor pe parcursul unei perioade, începând cu 4 săptămâni după montă şi până la o săptămână înainte de data estimată a fătării, respectarea dimensiunilor boxei în care este ţinut grupul de scroafe;
-Respectarea cerinţei privind ţinerea în mod individual a exploataţie scroafelor şi scrofiţelor crescute în exploataţii de mai puţin de 10 scroafe în timpul perioadei la pct. 4, cu condiţia ca acestea să se poată întoarce cu uşurinţă în boxele proprii.
	Pct. 1-7 din Norma sanitar-veterinare privind criteriile minime pentru protecţia porcinelor destinate creşterii şi îngrăşării, aprobată prin Hotărârea Guvernului nr. 859/2008

	
	SMR 11 – Cerințe privind protecția animalelor de fermă 
	Standardul de bază pentru fermier este:
- să asigure bunăstarea tuturor animalelor de fermă, respectând cerințele generale privind adăpostirea, hrănirea, adăparea, îngrijirea și manipularea lor, astfel încât să fie evitată orice suferință sau vătămare inutilă și să le fie asigurate condiții adecvate de sănătate și confort.
	-Existenţa unui personal suficient şi care are competenţa profesională, cunoştinţele şi aptitudinile corespunzătoare pentru îngrijirea animalelor;
-Existenţa iluminatului natural şi artificial în mod corespunzător pentru animalele ţinute în adăposturi;
-Existenţa condiţiilor de microclimat (circulaţia aerului, nivelul de pulberi, temperatura, umiditatea relativă a aerului şi concentraţia gazelor trebuie menţinute în limite care să nu fie dăunătoare animalelor);
-Ținerea şi păstrarea evidenţelor tuturor tratamentelor exploataţie medicale efectuate şi a numărului de animale moarte găsite la fiecare inspecţie pentru o perioadă de cel puţin 3 ani în scopul punerii acestora la dispoziţia autorităţii competente;
-Administrarea în cantitate suficientă unei hrane nutritive, corespunzătoare vârstei şi speciei acestora, care să le fie administrată în cantitate suficientă pentru a le menţine într-o stare bună de sănătate şi pentru a le satisface necesităţile nutritive;
-Existenţa accesului la hrană la intervale de timp corespunzătoare necesităţilor fiziologice a animalelor;
-Existenţa accesului la o sursă de apă adecvată sau să îşi poată satisface necesarul de lichide prin alte mijloace;
-Efectuarea inspectării cel puţin o dată pe zi, a tuturor echipamentelor mecanice sau automate indispensabile pentru sănătatea şi bunăstarea animalelor; luarea măsurilor privind remedierea defecţiunilor echipamentelor în vederea protejării sănătăţii şi bunăstării animalelor;
-Respectarea interdicţiei privind administrarea vreunei substanţe animalelor, cu excepţia substanţelor administrate în scopuri terapeutice, profilactice sau în scopul unui tratament zootehnic sau cu excepţia cazului în care s-a demonstrat, prin studii ştiinţifice de bunăstare a animalelor sau în baza experienţei acumulate, că efectul substanţei respective nu este dăunător sănătăţii sau bunăstării animalelor
-Existenţa condiţiilor de microclimat (circulaţia aerului, nivelul de pulberi, temperatura, umiditatea relativă a aerului şi concentraţia gazelor trebuie menţinute în limite care să nu fie dăunătoare animalelor);
-Construcţia şi întreţinerea adăposturilor, a accesoriilor pentru legarea animalelor, astfel încât acestea să nu prezinte margini ascuţite/sisteme de prindere care să rănească animalele,
-Existenţa libertăţii de mişcare a animalelor având în vedere specia acestuia, existenţa unui spaţiu suficient pentru necesităţile fiziologice şi etologice atunci când animalele sunt legate sau au mişcările limitate permanent ori cu regularitate;
- Autorizația sanitar-veterinară.

	Pct. 6 și pct. 8-30  din Norma sanitar-veterinară privind protecţia animalelor de fermă, aprobată prin Hotărârea Guvernului nr. 1275/2008

